Афанасий Фет
Майска нощ

Превод от руски: Любен Любенов, —

chitanka.info

Виж: облакът последен прелетява

        пред нашите очи.

Седефът му прозрачен се стопява

        от лунните лъчи.

На тази пролет тайнствената сила

        цари навред в нощта.

На тоя свят суетен, моя мила,

        ти радост обеща.

Къде е тя? Не тука, на земята,

        а там — подобно дим.

Във вечността след нея в небесата

        с теб нека отлетим!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.